Gaienhofen
Gaiehofe (dt. Gaienhofen ) isch e Gmoa im Landkrais Konschtanz z Bade-Wirtteberg. D Gmoa het  Iiwohner (Stand: ).

Geografi 
Gaiehofe liit uf de Sid- un Oschtsiite vo de Halbinsle Höri am Untersee vis-à-vis vo de Schwiizer Gmoa Steckborn un de Insle Riichenou. D Gmarkig vo Gaiehofe setzt sich zämme us 48,9 % landwirtschaftlicher Flechi, 29,4 % Wald, 17,5 % Sidligsflechi un 4,2 % suschtiger Flechi.

Nochbergmoane sin Öhninge im Sidweschte un Moos im Nordweschte. Im Side un Oschte grenzt d Gmoa an de Stade vom Untersee.

Gmaindsgliiderig
Zue Gaiehofe gheret d Ortsdoal Gaiehofe, Gundholze, Hemmehofe un Horn.

Gschicht 
Uf em Bann vo de Gmoa het s verschideni Sidlinge us de Jungstuaziit, zum Beispil z Hemmehofe im Gwann „Im Leh“ un z Hornstaad im Gwann „Hinterhorn“. D Pfohlbausidlinge Hornstaad-Hörnle I–V sin stuaziitliche Pfohlbausidlinge us em Ziitruum 3918–2690 v. Chr. D Pfohlbausidling Hornstaad-Hörnle IA am Stade vo de Hörispitz (ca. 3900 v. Chr.) isch siit 2011 Doal vom UNESCO-Weltkulturerb Prähistorischi Pfohlbaute um d Alpe.

Gaiehofe isch zum erschte Mol gnännt worre anne 1295.

Di heitig Gmoa isch am 1. Oktober 1974 dur de Zämeschluss vo de Gmoane Gaiehofe, Hemmehofe un Horn bildet wore. Scho am 1. Jänner 1974 isch d Gmoa Gundholze uf Horn iigmoandet wore.

Verwaltig 
Gaiehofe het sich mit dr Gmoane Moos un Öhninge zum Gmaiverwaltigsverband "Höri" mit Sitz z Gaiehofe zämmegschlosse.

Burgermoaschter:
 Uwe-Michael Eisch: 1999 bis 2022 
 Jürgen Maas: siit 2022

Partnergmoane:
  Saint-Georges-de-Didonne, Nouvelle-Aquitaine, Frankriich
  Balatonföldvár am Plattesee, Ungarn

Dialäkt 
Dr Dialäkt vu Gaiehofe ghert zum Bodeseealemannisch.

Bauwerk un Kultur 
 Katholischi Pfarrkirch St. Johann un Vitus, Horn (12. bis 18. Johrhundert)
 Kapell St. Mauritius (um 1500, bim Hesse-Museum)
 Evangelischi Melanchthon-Kirch (1967)
 Kirch St. Agatha un St. Katharina, Hemmehofe
 Schloss Gaiehofe
 Schloss Hornstaad
 Hermann-Hesse-Höri-Museum
 Hermann-Hesse-Huus
 Museum Huus Dix
 Ludwig-Finckh-Huus

Weblink 

 Websiite vo de Gmoa Gaiehofe
 Hesse Museum Gaiehofe
 Hermann-Hesse-Huus Gaiehofe

Fueßnote 

Ort (Landkreis Konstanz)